## DOKUMENTI KONSULTATIV

**PËR**

**PROJEKTLIGJIN**

**“PËR DISA SHTESA DHE NDRYSHIME NË LIGJIN NR. 65/2014 “PËR AGJENCINË E INTELIGJENCËS DHE SIGURISË SË MBROJTJES”**

|  |
| --- |
| *(Përcaktoni/shkruani komentet e kujt po kërkoni (veçanërisht), p.sh. komente (të përgjithshme) publike, nga komuniteti ekspert në fushën përkatëse, nga organet përfaqësuese të komunitetit të biznesit, nga organizatat joqeveritare dhe individët me përvojë në fushën përkatëse, etj.)*  Ministria e Mbrojtjes fton të gjithë subjektet e interesuara të jenë pjesëmarrës në procesin e konsultimit publik të projektligjit “Për disa shtesa dhe ndryshime në ligjin nr. 65/2014 “Për Agjencinë e Inteligjencës dhe Sigurisë së Mbrojtjes”.  Sugjerimet/rekomandimet tuaja do të na ndihmojnë në përmirësimin më tej të draftit të projektligjit.  Nxisim pjesëmarrjen dhe ofrimin e kontributeve tuaja duke na kontaktuar nëpërmjet adresën elektronike: [konsultim.publik@mod.gov.al](mailto:konsultim.publik@mod.gov.al), adresës postare të Ministrisë së Mbrojtjes dhe çdo forme tjetër komunikimi që është e aksesueshme për ju. |

Kohëzgjatja e konsultimeve:

|  |
| --- |
| * Konsultimi publik do të zgjasë të paktën 20 ditë pune sikurse kërkon ligji, nëpërmjet publikimit në RENJK, nga data 16.01.2024 dhe janë planifikuar të mbyllen më 13.02.2024. |

Si të përgjigjeni:

|  |
| --- |
| *Shkruani si mund të përgjigjen palët e interesuara/publiku në konsultime, p.sh. Me email:, Me postë në:, Duke plotësuar formularin në internet në RENJKP (siguroni linket e drejtpërdrejta).*  Sugjerimet/rekomandimet tuaja mund të na i dërgoni:   * Nëpërmjet RENJK: <https://www.konsultimipublik.gov.al/Konsultime/Detaje/326> * Nëpërmjet adresës së emailit: [konsultim.publik@mod.gov.al](mailto:konsultim.publik@mod.gov.al); * Nëpërmjet adresës postare: “Rruga e Dibrës, Garnizoni “Skënderbej”, Tiranë”   Drejtpërdrejtë, gjatë zhvillimit të takimeve. |

Kontakti:

|  |
| --- |
| *Duhet të jepen të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet.*  Për çdo paqartësi, mund të adresoni pyetjet tuaja në adresën elektronike [konsultim.publik@mod.gov.al](mailto:konsultim.publik@mod.gov.al), e cila administrohet nga Koordinatori për Konsultimin Publik në Ministrinë e Mbrojtjes, Znj. Amarilda Reçi. |

Datat dhe vendet e takimeve publike:

|  |
| --- |
| *Siguroni informacionin nëse ato janë të organizuar.*  Projektligji “Për disa shtesa dhe ndryshime në ligjin nr. 65/2014 “Për Agjencinë e Inteligjencës dhe Sigurisë së Mbrojtjes”, është hartuar nga Ministria e Mbrojtjes në bashkëpunim me Agjencinë e Inteligjencës dhe Sigurisë së Mbrojtjes.  Ky projektligj i është dërguar për mendim institucioneve kontribuuese. Pasi është marrë dakordësia nga ministritë e linjës, praktika do të dërgohet për shqyrtim dhe miratim në Këshillin e Ministrave. |

Sfondi i propozimit legjislativ

|  |
| --- |
| *Përshkruani pse ka nevojë për rregulloren e re/të ndryshuar, d.m.th cila është gjendja aktuale, si është e rregulluar, cilat janë sfidat, problemet dhe mangësitë ekzistuese si të praktikës, ashtu edhe të rregulloreve ekzistuese, çfarë është bërë në të kaluarën ashtu siç duhet me këto politika.*  Gjatë këtyre viteve, funksionimi i këtij ligji ka hasur problematika në lidhje me zbatimin e disa atributeve që duhet t’i siguronte ky akt ligjor Agjencisë së Inteligjencës dhe Sigurisë së Mbrojtjes në realizimin e misionit të saj. Ndryshimi i këtij ligji vjen si pasojë edhe e ndryshimeve në sistemin e drejtësisë dhe në institucionet e tjera, siç janë: prokuroria, gjykatat, krijimi i SPAK-ut, nxjerrja e ligjit për Policinë e Shtetit dhe Agjencia për Mbikëqyrjen Policore (AMP), institucione me të cilat Agjencia e Inteligjencës dhe Sigurisë së Mbrojtjes bashkëpunon për realizimin e misionit të saj.  Qëllimi i këtyre ndryshimeve ligjore është të mundësojnë, që e gjithë struktura të realizojë misionin në mbështetje të ligjit, të rregullojë marrëdhëniet me strukturat e tjera ligjzbatuese dhe të përmirësojë trajtimin financiar të punonjësve.  Ndryshimet e propozuara janë bërë duke marrë në referencë edhe kuadrin ligjor përkatës të vendeve të NATO-s, të tilla si Kroacia, nisur edhe nga ngjashmëria në mision, detyra, përbërja numerike etj., si dhe konsultimet me aleatët. |

Propozimet

|  |
| --- |
| *Renditni dhe përshkruani në mënyrë të shkurtër dhe koncize të gjitha propozimet dhe ndryshimet që doni të prezantoni me rregulloren e reja. Përdorni një gjuhë të thjeshtë.*  Në procesin e reformimit të Agjencisë së Inteligjencës së Mbrojtjes në vitin 2014, ligji 65/2014 “Për Agjencinë e Inteligjencës dhe Sigurisë së Mbrojtjes” ishte pjesë përbërëse në reformën e plotë të kuadrit ligjor të Agjencisë së Inteligjencës së Mbrojtjes, me qëllim përmirësimin e veprimtarisë së kësaj agjencie dhe qartësimin e veprimtarisë informative, bazuar në legjislacion të qartë dhe të harmonizuar me legjislacionin kombëtar.  Faktorë të tjerë të rëndësishëm kanë bërë të domosdoshëm rishikimin e plotë të legjislacionit ekzistues të Agjencisë së Inteligjencës dhe Sigurisë së Mbrojtjes dhe përmirësimin e kuadrit ligjor, në përputhje me vetë specifikën e veprimtarisë së kësaj agjencie, si:   * + 1. Rregullimin e marrëdhënieve ligjore midis Agjencisë së Inteligjencës dhe Sigurisë së Mbrojtjes dhe strukturave të tjera, në lidhje me miratimin e disa procedurave të grumbullimit të informacionit, si dhe për marrjen akses në sisteme dhe baza të dhënash kombëtare dhe ndërkombëtare, me qëllim rritjen e cilësisë, saktësisë dhe shpejtësisë së përpunimit të informacionit për konsumatorët;     2. Përcaktimi i qartë i fushës së zbatimit të misionit dhe ushtrimit të kompetencave nga Agjencia e Inteligjencës dhe Sigurisë së Mbrojtjes, bazuar dhe në përputhje të plotë me detyrat, tashmë të përcaktuara në ligjin aktual në fuqi, por nisur edhe nga fakti se Ministria e Mbrojtjes, tashmë ka zgjeruar strukturat e saj të vartësisë, ku përfshihen Agjencia Kombëtare e Mbrojtjes Civile dhe Rezervat e Shtetit;     3. Përcaktim i kritereve më të përgjithshme dhe gjithëpërfshirëse në lidhje me kriteret e emërimit të drejtorit të përgjithshëm dhe zëvendësdrejtorit të përgjithshëm të Agjencisë së Inteligjencës dhe Sigurisë së Mbrojtjes, duke ofruar kështu më shumë opsione për përzgjedhje cilësore. Qartësim i rolit të zëvendësdrejtorit të përgjithshëm, i propozuar për të qenë tashmë vetëm një i tillë dhe të jetë civil;     4. Zgjerim i kapaciteteve trajnuese profesionale, brenda dhe jashtë vendit, për punonjësit e Agjencisë së Inteligjencës dhe Sigurisë së Mbrojtjes, sipas disiplinave dhe formave e metodave të punës të Agjencisë së Inteligjencës dhe Sigurisë së Mbrojtjes, në përputhje me kriteret, sipas pozicionit të punës, të parashikuara në aktet nënligjore që rregullojnë funksionimin e brendshëm të Agjencisë së Inteligjencës dhe Sigurisë së Mbrojtjes;     5. Përmirësim i procedurave të rekrutimit dhe përzgjedhjen e kandidatëve më të mirë për punonjës në Agjencinë e Inteligjencës dhe Sigurisë së Mbrojtjes dhe i motivimit financiar. |

Pyetjet

|  |
| --- |
| *Listoni pyetje për të cilat po kërkoni reagime. Ato mund të lidhen me propozimet tuaja (p.sh. A jeni dakord me propozimin për ..., A jeni dakord që duhet të ndërmerren veprime të mëtejshme për të parandaluar/rritur ..., A jeni dakord që ne e quajmë shkelje ..., A pajtoheni me përkufizimin tonë të ri për ..., etj.) ose thjesht përdoren për të mbledhur të dhëna shtesë që ju kërkoni (p.sh. Cili do të ishte ndikimi i propozimeve tona në biznesin tuaj, organizatat, A e bën organizata juaj ..., etj.). Ju mund të merrni parasysh kufizimin e gjatësisë së përgjigjeve për pyetjet individuale (p.sh. 250/500 fjalë).*  A jeni dakord me parashikimet e përcaktuara në projektligj? |